

**ΤΡΟΠΟΠΟΙΗΣΗ ΚΑΙ ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποίηση και ενημερωτικό σημείωμα προγράμματος**

**Σας ενημερώνουμε ότι την Πέμπτη 30/6/2022, στις 11:30, από τη σειρά ντοκιμαντέρ «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE) θα μεταδοθεί σε επανάληψη το επεισόδιο με τίτλο: «Καβούρια και όστρακα».**

**«ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE)**

**Σειρά ντοκιμαντέρ, παραγωγής ΗΠΑ 2014.**

Η **Κέλι Κοξ** (Kelly Cox) ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

**Eπεισόδιο 3ο: «Καβούρια και όστρακα»**

Η **Κέλι Κοξ** ταξιδεύει στη Δυτική Ακτή των ΗΠΑ, όπου βοηθά στη συλλογή κάποιων ξεχωριστών οστρακοειδών και μαθαίνει να φτιάχνει την κλασική σούπα με όστρακα.

Στη συνέχεια, πιάνει καβούρια, ένας ψαράς μάς μαθαίνει το μυστικό για απολαυστικά καβούρια στον ατμό και όλοι μαζί φτιάχνουν καβουροπιτάκια.

**Επίσης, σας ενημερώνουμε ότι την Παρασκευή 1/7/2022, στις 18:15, θα μεταδοθεί σε επανάληψη η εκπομπή «POP HELLAS, 1951-2021: O ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ» Κ8 W και το επεισόδιο: «Οι Έλληνες και το αυτοκίνητο, 1951-2021».**

Η σειρά ντοκιμαντέρ **«Pop Hellas, 1951-2021: O τρόπος που ζουν οι Έλληνες»,** αφηγείται τη σύγχρονη ιστορία του τρόπου ζωής των Ελλήνων από τη δεκαετία του ’50 έως σήμερα.

Πρόκειται για μια ιδιαίτερη παραγωγή με τη συμμετοχή αρκετών γνωστών πρωταγωνιστών της διαμόρφωσης αυτών των τάσεων.

Πώς έτρωγαν και τι μαγείρευαν οι Έλληνες τα τελευταία 70 χρόνια;

Πώς ντύνονταν και ποιες ήταν οι μόδες και οι επιρροές τους;

Ποια η σχέση των Ελλήνων με τη μουσική και τη διασκέδαση σε κάθε δεκαετία;

Πώς εξελίχθηκε ο ρόλος του αυτοκινήτου στην καθημερινότητα και ποια σημασία απέκτησε η μουσική στη ζωή μας;

Πρόκειται για μια ολοκληρωμένη σειρά 12 θεματικών επεισοδίων που εξιστορούν με σύγχρονη αφήγηση μια μακρά ιστορική διαδρομή (1951-2021) μέσα από παρουσίαση των κυρίαρχων τάσεων που έπαιξαν ρόλο σε κάθε τομέα, αλλά και συνεντεύξεις καταξιωμένων ανθρώπων από κάθε χώρο που αναλύουν και ερμηνεύουν φαινόμενα και συμπεριφορές κάθε εποχής.

Κάθε ντοκιμαντέρ εμβαθύνει σε έναν τομέα και φωτίζει ιστορικά κάθε δεκαετία σαν μια σύνθεση από γεγονότα και τάσεις που επηρέαζαν τον τρόπο ζωής των Ελλήνων. Τα πλάνα αρχείου πιστοποιούν την αφήγηση, ενώ τα ειδικά γραφικά και infographics επιτυγχάνουν να εξηγούν με τον πιο απλό και θεαματικό τρόπο στατιστικά και κυρίαρχες τάσεις κάθε εποχής.

**«Οι Έλληνες και το αυτοκίνητο, 1951-2021»**

Τι συμβολίζει το αυτοκίνητο στη ζωή των Ελλήνων από τη δεκαετία του 1950 μέχρι και σήμερα;

Πώς έφτασε το αυτοκίνητο είναι αναπόσπαστο κομμάτι του υλικού μας πολιτισμού;

Σ’ αυτό το επεισόδιο αναλύεται η σχέση των Ελλήνων με το αυτοκίνητο τα τελευταία 70 χρόνια, μέσα από συνεντεύξεις, αρχειακό υλικό, αλλά και σύγχρονα infographics, που παρουσιάζουν σημαντικές πληροφορίες και στατιστικά στοιχεία.

Μέσα από συνεντεύξεις γυναικών και ανδρών που αφηγούνται συναρπαστικές ιστορίες, παρουσιάζεται ο καίριος ρόλος του αυτοκινήτου στην καθημερινότητα των ανθρώπων.

Στο επεισόδιο **«Οι Έλληνες και το αυτοκίνητο, 1951-2021»,** της εκπομπής **«Pop Hellas, 1951-2021: O τρόπος που ζουν οι Έλληνες»,** καταγράφονται μέσα από αφηγήσεις και ιστορίες:

* Πώς είναι τα αυτοκίνητα που κυκλοφορούν στη χώρα τη δεκαετία του 1950 και ποιοι είναι αυτοί που μπορούν να τα αποκτήσουν.
* Ποια είναι η σημασία της διεξαγωγής του Ράλι Ακρόπολις στην ελληνική πραγματικότητα και ποια είναι η συμβολή των μηχανικών της εποχής.
* Η σχέση λατρείας των ανθρώπων με το αυτοκίνητο, αλλά και πώς η ανάγκη για κυκλοφοριακή ρύθμιση τη δεκαετία του 1960, οδήγησε στη θέσπιση του πρώτου ΚΟΚ.
* Το αυτοκίνητο ως αναπόσπαστο κομμάτι της μέσης ελληνικής οικογένειας και ο ρόλος της νεολαίας στη διάδοσή του, κατά την περίοδο της δικτατορίας.
* Η αύξηση του στόλου των αυτοκίνητων τη δεκαετία του 1980 και πώς αυτό μετατράπηκε σε σύμβολο κοινωνικής διάκρισης.
* Το αυτοκίνητο ως μέσο προβολής, η οδηγική παιδεία του Έλληνα και ο αριθμός των τροχαίων ατυχημάτων που εκτινάσσεται, τη δεκαετία του 1990.
* Πώς η δεκαετία του 2000 έγινε η χρυσή περίοδος για την αγορά του αυτοκινήτου στην Ελλάδα.
* Η επίδραση της οικονομικής κρίσης στην αγοραστική δύναμη των Ελλήνων και η στροφή στα αυτοκίνητα μικρότερου κυβισμού, τη δεκαετία του 2010.
* Πώς επιλέγουν αυτοκίνητο οι άνθρωποι στην εποχή του διαδικτύου και τα πρώτα δειλά βήματα της ηλεκτροκίνησης.

**Στην εκπομπή μιλούν οι:** **Νίκος Δήμου** (Συγγραφέας), **Κώστας Στεφανής** (Παρουσιαστής εκπομπής «Traction»), **Τάκης Τρακουσέλλης** (Εκδότης Car - NewsAuto.gr), **Hλίας Καφάογλου** (Δημοσιογράφος – Διδάσκων ΕΜΠ), **Αλεξία - Σοφία Παπαζαφειρoπούλου** (Διδάκτορας Ιστορίας Τεχνολογίας - Διδάσκουσα στο ΕΜΠ), **Γιάννης Γρατσίας** (Διευθύνων Σύμβουλος της GRATSIAS S.A.), **Δημήτρης Καββούρης** (COO Citroen / DS Automobiles).

**Ιδέα - επιμέλεια εκπομπής:** Φώτης Τσιμέλας

**Σκηνοθεσία:** Μάνος Καμπίτης

**Διεύθυνση φωτογραφίας:** Κώστας Τάγκας

**Αρχισυνταξία:** Γιάννης Τσιούλης

**Εκφώνηση:** Επιστήμη Μπινάζη

**Μοντάζ:** Νίκος Αράπογλου

**Ηχοληψία:** Γιάννης Αντύπας

**Έρευνα:** Αγγελική Καραχάλιου, Ζωή Κουσάκη

**Συντονισμός εκπομπής:** Πάνος Χάλας

**Πρωτότυπη μουσική:** Γιάννης Πατρικαρέας

**Παραγωγή:** This Way Out Productions

**Έτος παραγωγής:** 2021